  Майя Бывальцева Таяз арняе Удмуртиын зоръёслы луонлык котькуд нунал возиськоз. Со сярысь улосвыл Гидрометцентрлэн пресс-службаез ивортэ Куазь салкым, тӧло но дырын-дырын зоро возиськоз. Арнялэн нырысетӥ ӝыныяз гудыръяны быгатоз Алла Шумихина, Удмуртиысь Гидрометцентрлэн пресс-секретарезУйёсы температура +10…+15 градус котырын возиськоз, нуназе +21…+23 градусозь ӝутскылоз. Со пӧсьтолэзьлэн та вакытэзлы эсэпъёслэсь улӥынгес. Элькунысь Гидрометцентрлэн пресс-секретарез Алл Шумихина ивортэмъя, берло 80 аръёсты чакласа, Ижкарын пӧсьтолэзь 70 процентаз учырын 30 градус но солэсь пӧсь ӧз луылы. Пӧсьтолэзе шорлыдын 2-3 нунал 30 градуслэсь пӧсь луэ. 2010-тӥ арын гинэ пӧсь куазь улӥз Алла Шумихина, Удмуртиысь Гидрометцентрлэн пресс-секретарезСолэн ивортэмезъя, таяз арын Ижкарын кык нунал гинэ пӧсь вал – 12-тӥ но 13-тӥ куартолэзе. Кыказ ик нуналъёсы рекордъёс выльдэмын (азьвыл сыӵе пӧсь ноку вылымтэ). Арлэн тужгес пӧсь нуналэз - 13-тӥ куартолэзь, саюлын +32,2 градус пусъемын Алла Шумихина, Удмуртиысь Гидрометцентрлэн пресс-секретарез2019-тӥ арын инвожо дышемлэсь кезьытгес вал, но трослы ик ӧвӧл – 0,5-1 градуслы.  Тегъёс: Гидрометцентр Удмуртия куазь гужем  